
RAPORT DE SPECIALITATE 
la proiectul de hotărâre privind aprobarea primirii  în calitate de membru asociat în cadrul Asociaţiei de Dezvoltare Intercomunitară „Ținutul Buzăului” 
a unității administrativ – teritoriale – Orașul Pătârlagele 


	
Analizând proiectul de hotărâre iniţiat de Primarul comunei Pârscov , facem următoarele precizări:
· este oportună elaborarea acestui proiect de hotărâre care vizează aprobarea primirii Unităţii Administrativ-Teritoriale oraşul Pătârlagele în cadrul Asociației;
· respectă prevederile Statutului Asociaţiei de Dezvoltare Intercomunitară „Ţinutul Buzăului”;
· respectă prevederile art. 89 alin.(1) din Ordonanța de Urgență a Guvernului nr.57/2019 privind Codul administrativ,  cu modificările și completările ulterioare,  ”Două sau mai multe unităţi administrativ-teritoriale au dreptul ca, în limitele competenţei autorităților lor deliberative şi executive, să coopereze şi să se asocieze, în condiţiile legii, formând asociaţii de dezvoltare intercomunitară, cu personalitate juridică, de drept privat. Asociaţiile de dezvoltare intercomunitară sunt persoane juridice de utilitate publică”;
· potrivit art. 132 din Ordonanța de Urgență a Guvernului nr.57/2019 privind Codul administrativ, cu modificările și completările ulterioare, primarul este reprezentantul de drept în adunarea generală a asociaţiei de dezvoltare intercomunitară.
· respectă prevederile Ordonanţei de Guvern nr. 26/2000 cu privire la asociaţii şi fundaţii, cu modificările şi completările ulterioare;

În consecinţă, susţinem adoptarea proiectului de hotărâre în forma prezentată de către iniţiator .



Întocmit,
Lidia  STOICA
